Samkvæmt tilkynningu frá Vegagerðinni er nú hálka og hálkublettir víða á vegum og einhver éljagangur . Ófært er á Fróðárheiði og við Arnarstapa . Í öðrðum landshlutum er það helst að hálkublettir eru víða á Suðurlandi , snjóþekja frá Vík í Skaftafell . Þungfært er um Lyngdalsheiði . Á Vestfjörðum er allur mokstur hættur á Klettsháli og Þröskuldum þar er stórhríð og ekkert ferðaveður . Ófært um Hrafnseyrarheiði , Dynjandisheiði og norður í Árneshrepp . Þæfingur er á Steingrímsfjarðarheiði og mokstur stendur yfir . Á öðrum leiðum er hálka , hálkublettir , snjóþekja og skafrenningur . Á Norðurlandi eru hálkublettir í Hrútafirði , hálkublettir og skafrenningur eru á Þverárfjalli og Vatnsskarði , þæfingur er á Öxnadalsheiði og mokstur stendur yfir . Hálka , hálkublettir og éljagangur er víða . Þungfært er í Fljótunum . Á Norðausturlandi er snjóþekja og éljagangur og mokstur stendur yfir . Á Austurlandi er þungfært og stórhríð á Oddsskarði og ekkert ferðaveður , ófært og stórhríð er á Fjarðarheiði og ekkert ferðaveður . Snjóþekja og þæfingur er á öðrum leiðum og mokstur stendur yfir . Fólk er beðið hafa vara á sér gagnvart hreindýrum sem kunna að vera á vegum austanlands .